Zuccarello med scoring - Rangers videre i sluttspillet
Seieren ga 4-3 i kamper i NHL-sluttspillets første runde. De to lagene vant sine tre første hjemmekamper i best av sju-serien. Nordmannen sørget for det femte målet 6.39 ut i tredje periode da han alene med keeper skjøt pucken inn i høyre hjørne. Zuccarello fikk over 15 minutter med istid i denne avgjørende matchen. 25-åringen får ros i amerikanske medier etter det syvende og avgjørende oppgjøret. - Det var utrolig moro i dag! Det meste fungerte for oss, så dette var veldig gøy, sier Zuccarello til Nettavisen.Washington hadde fordel av hjemmeis i det avgjørende oppgjøret på grunn av plassering i grunnserien. Men NYR snudde trenden og går videre i kampen om Stanley Cup-trofeet. - Jeg trodde ikke det skulle bli en 5-0-seier med tanke på hvordan kampserien var, men det var vår beste kamp i sluttspillet, sier trener John Tortorella. - Det kommer definitivt å hjelpe oss at vi spiller så bra i en så viktig kamp. Det handler mye om selvtillit. Du må tro at du kan klare det, og ikke stille spørsmål ved det, sier keeper Henrik Lundqvist ifølge NHL.com. I neste kamp er det Boston Bruins som blir motstander. Bruins avgjorde sin kamp på dramatisk vis. Etter å ha ligget under med 1-4 for Toronto Maple Leafs snudde de kampen totalt og scoret 5-4-målet på overtid. Zuccarello Aasen kom til Rangers fra russisk ishockey tidligere denne sesongen, og nordmannen har allerede vist nok til at han ifølge agenten trolig får ny kontrakt. PS! Det norske ishockeylandslaget møter Tsjekkia i en svært viktig kamp klokken 16.15 i dag, tirsdag. Vinneren går videre til kvartfinale.
Mats Zuccarello Aasen (25) tegnet seg på scoringslisten i 5-0-seieren over Washington Capitals. Nå er nordmannen og New York Rangers videre i sluttspillet.